FI Euroopan unionin virallinen lehti C 331/8

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30 päivänä toukokuuta 1994 annetun Euroopan parlamentin ja neuvoston direktiivin 94/22/EY (1) mukainen Ranskan hallituksen tiedonanto

(Lausunto hakemuksesta laajentaa nestemäisten tai kaasumaisten hiilivetyjen etsintään oikeuttavaa yksinomaista lupaa,ns. Lavignollen lupaa)

(2005/C 331/04)

(ETA:n kannalta merkityksellinen teksti)

Yhtiöt Marex Petroleum Corporation (Marex, Inc.), jonka pääkonttori sijaitsee osoitteessa 11711 Memorial Drive, Suite 258, Texas 77024 Houston (Yhdysvallat), ja Etablissements Maurel & Prom, jonka pääkonttori sijaitsee osoitteessa 12, rue Volney, F-75002 Paris, ovat 2. elokuuta 2005 päivätyllä hakemuksella hakeneet nestemäisten tai kaasumaisten hiilivetyjen etsintään oikeuttavan yksinomaisen luvan (ns. Lavignollen lupa) laajentamista noin 71 neliökilometrin alueelle, joka on osittain Gironden departementin alueella.

Laajennus koskee aluetta, jonka rajaavat seuraavat maantieteelliset pisteet peräkkäin yhdistävät pituus- ja leveyspiirit, kun nollapituuspiiri on Pariisin pituuspiiri:

PISTEET PITUUS LEVEYS A 3,70 gr E 49,60 gr N B 3,60 gr E 49,60 gr N C 3,60 gr E 49,50 gr N D 3,70 gr E 49,50 gr N

Hakemusten esittäminen.

Alkuperäisen hakemuksen ja kilpailevien hakemusten esittäjien tulee todistaa, että ne täyttävät luvan myöntämiseen tarvittavat ehdot, jotka on määritelty 19. huhtikuuta 1995 Ranskan etsimisluvista antaman ja muutetun säädöksen 95-427 3, 4 ja 5 artikloissa.

Kiinnostuneet yritykset voivat lähettää yhdeksänkymmenen päivän kuluessa tämän ilmoituksen julkaisemisesta kilpailevan hakemuksensa noudattaen menettelyä, joka on selostettu Euroopan yhteisöjen virallisessa lehdessä C 374 (30.12.1994, s. 11) julkaistussa ilmoituksessa hiilivetyjen etsimislupien hankkimisesta Ranskassa ja josta säädetään etsimisluvista 19 päivänä huhtikuuta 1995 annetussa Ranskan antamassa muutetussa asetuksessa 95-427 (Journal officiel de la République française, 22.4.1995).

Kilpailevat hakemukset osoitetaan kaivosasioista vastaavalle ministerille alla olevaan osoitteeseen. Päätökset alkuperäisestä ja kilpailevista hakemuksista ilmoitetaan kahden vuoden kuluessa siitä, kun Ranskan viranomaiset ovat vastaanottaneet alkuperäisen hakemuksen, eli viimeistään 4. elokuuta 2007.

Toiminnan harjoittamista ja siihen liittyviä päätöksiä koskevat ehdot ja edellytykset

Kiinnostuneita yrityksiä pyydetään tutustumaan kaivoslain (code minier) 79 ja 79.1 artikloihin sekä 9. toukokuuta 1995 annettuun muutettuun säädökseen décret no95-696 kaivostöistä (Journal officiel de la République française, 11.5.1995).

Lisätietoja saa seuraavasta osoitteesta: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, Boulevard Vincent Auriol, Télédoc 133, F-75703 Paris Cedex 13, (puhelin: (33-1) 44 97 23 02, faksi: (33-1) 44 97 05 70).

Yllämainittuihin säädösteksteihin voi tutustua osoitteessa: http://www.legifrance.gouv.fr

(1) EYVL L 164, 30.6.1994, s. 3.